Adolessente Afrika | SkalkSkryf
« Die Taaal
Maart 6, 2010 deur Louwie
`n Kontinent en sy mense vasgevang in sy storm en drang jare
Adolessensie, die tydperk in `n jong mens se lewe wat `n predikant beskryf het as "a new ship launching out into the main ocean without a helm or ballast or pilot to steer her."
Aristotle het oor adolessente gekla en gesê dat hulle emosioneel, geïrriteerd en impulsief is.
As ouers weet ons uit ondervinding dat adolessente beterweterig, aggressief, selfgesentreerd en impulsief is. Ma en pa weet niks, hulle is dom en oud modies en jy moet jou nie aan hulle steur nie. Maats weet alles, maats is cool en saam is ons tot enige iets in staat. En as jy nie jou sin kan kry nie, dan gooi jy `n tantrum, jy skreeu en vloek op jou ouers of enige persoon in `n posisie van gesag, en as dit nie help nie dan breek jy goed.
As jy regtig op dreef is en wil wys jy is jou eie baas trek jy weird aan, kry `n wilde haarstyl en tatoes, drink jy, gebruik drugs en doen wilde seks.
Kyk mens na die algemene gedrag in Afrika kry jy dieselfde indruk soos hier bo beskryf. Indien die Weste probeer raad gee word dit uit beginsel afgeskiet en die witman uitgeskel as onderdrukkend, kolonialisties en rassisties. De Klerk word deur Mandela uit die regering van nasionale eenheid verjaag want hy kan self regeer, hy het De Klerk en sy mense nie nodig nie. Van Zyl Slabbert stel voor Mbeki stel kundiges aan om hom van raad te bedien en Mbeki is so woedend dat hy nooit weer met hom praat nie.
En so verval die land in disfunksionele wanorde. Onbevoegde, onkundige vriende word in hoë poste aangestel, bedrog en misdaad neem hand oor hand toe, en steeds storm die adolessente selfversekerd voort, klap die welmenende hande wat uitgesteek word weg, want ons kan self!
Verkragting van alles wat beweeg vier hoogty en Zuma maak kinders en trou bloot omdat hy kan. Wat weet die res van die (wit) wêreld. Ek kan doen wat ek wil.
Daar was seker nie in die geskiedenis `n beter voorbeeld van `n adolessent buite beheer as Idi Amin nie, en daar is nie vandag `n beter voorbeeld daarvan as Malema nie. Onaantasbaar, ek-weet-alles en ek kan alles en bewaar die een wat my probeer keer.
Sommige adolessente gaan deur hierdie storm en drang jare sonder om `n rimpel op die samelewing se waters te veroorsaak. Mens is dankbaar dat daar baie voorbeelde daarvan in die swart gemeenskap te sien is. Maar die grootste meerderheid beleef `n erge identiteits krisis. Wie en wat is ek as Afrikaan in hierdie postmoderne wêreld wat teen `n hellepas voortsnel op tegnologiese, sosiale en ekonomiese gebied?
Afrika was skaars uit die steentydperk met `n "hunter gatherer mindset" toe hulle in kontak kom met `n wêreld wat die industriële rewolusie met mening gedryf het. Normale evolusionêre sosiale en tegnologiese ontwikkeling was Afrika nie beskore nie. Hulle is oorrompel en oordonder deur `n meer gevorderde samelewing wat hulle nie kon verstaan of mee kon meeding nie. Hulle moes swem of sink.
Nou het Afrika en sy mense die adolessente fase van hulle ontwikkeling bereik. Vir meer as vyftig jaar storm en drang dit, word die gesag van die vorige gesaghebbers met geweld uitgedaag en dit lyk nie of die oorgang na wasdom naby is nie.
Die vraag is nou; gaan die wêreld geduldig sit en wag tot Afrika sy storm en drang uitgewoed het, of gaan die wêreld sy rug op Afrika draai omdat hy hom al meer soos `n jeugmisdadiger gedra?
Posted in Louwie | Tagged Adolessensie, Afrika, Storm en drang | 8 Kommentaar
op Maart 7, 2010 at 12:23 vm Sonkind
Soms staan adolessente een oggend op en hulle is volwasse. Ek wonder of daar so 'n kans is vir Afrika? En sal die gedane skade dan nog omkeerbaar wees?
op Maart 7, 2010 at 3:47 nm flippiefanus
Baie goed gestel Louwie. Ja mens wonder of en wanneer Afrika ooit deur hierdie storm en drang jare gaan kom. Ek dink nie in my leeftyd nie.
op Maart 8, 2010 at 5:32 nm boerinballingskap
Goeie analogie. Ek dink ons het hier te make met 'n redelike permanente toestand van adolessensie. Nes sommige mense wat nooit regtig grootword nie…
op Maart 8, 2010 at 6:51 nm Louwie
Sonkind, oom Angus EN Zille het gebid vir Afrika. Soms reën dit tog na die aartappel boer gebid het. Kom ons hoop dit reën ook op Afrika se siel (nie dat die Boere nie ook `n bietjie reën daar kort nie 😳
FF en BB, daar is gelukkig altyd apartheid en kolonialisme om te blameer. Om `n sondebok te soek vir eie mislukkings is `n tipiese adolessente reaksie.
Maar kan julle dink wat gaan van hierdie land word as dit is soos julle sê dit is en Malema word President?
op Maart 9, 2010 at 11:18 vm demoerin
Die sondebok gaan altyd soos die haas uit die hoed geruk word om eie fokops te verdoesel. Dit is so eie aan hulle kultuur dat dit nooit gaan verander nie, vergeet maar van die politiek en crap… dink in 'n gewone plaaswerf. Die werkers was met die trekker besig, nou het hy 'n moerse stamp. Roep die werkertjies bymekaar en vra wie is verantwoordelik…. kyk of iemand verantwoordelikheid neem. Ek weetie waar dit vandaan kom nie, maar die kultuur van iemand anders blameer kom al 'n baie langer pad as 16 jaar.
Afrika gaan nooit volwasse word nie. Ek dink die stap is net te groot…. en die gatsakke het baie plek vir nog-en-nog-en-nog…..
op Maart 11, 2010 at 8:12 nm Louwie
DM dit is om van moedeloos te raak, maar soos in enige samelewing is daar onder die Afrikaner ook maar die wat nooit volwasse sal raak nie, en so is daar onder die swart bevolking mense wat reeds wasdom bereik het.
Maar net soos die witman, en in die besonder die Afrikaner as kollektief verantwoordelik gehou word vir die sondes van apartheid, net so kan en mag ons die swartmense nou as kollektief verantwoordelik hou vir moord, verkragting, misdaad, verval, bedrog en absolute swak regering.
Net soos ons met ons stemreg `n einde aan apartheid help maak het, net so is dit nou die wat ontevrede is se plig om van ons patetiese regering ontslae te raak. As wit mens word ons as rassiste uitgeskel as ons raad gee of kritiek lewer. Die land is dus totaal in die hande van swartmense.
Suid Afrika is die heel laaste geleentheid vir Afrika om aan die wêreld te bewys dat hulle `n sukssesvolle land suksesvol kan regeer (en sokker het absoluut niks te doen met die regeer van `n land nie).
op Maart 12, 2010 at 8:37 vm demoerin
Ek weet dit is sad… en so 'n moer mooi kontinent.
op April 5, 2010 at 1:33 nm Magloosheid « alleman
[…] 5, 2010 · Lewer Kommentaar Wat verklaar Afrikalande se mislukkings? Is Afrika in 'n permanente staat van adolessensie? Of verstaan Afrikane nie demokrasie nie, soos in die kommentare van hierdie inskrywing […]